11/07/2011 | Administración LocalMunicipal
Culleredo
Secretaría Xeral. Padrón de Habitantes
Anuncio delegaciones pleno

O Pleno da Corporación en sesión extraordinaria celebrada en data 27 de xuño de 2011 adoptou, entre outros, acordo de delegación de atribucións do Pleno na Xunta de Goberno Local, cuxa parte dispositiva di: “ Primeiro.- Delegar na Xunta de Goberno Local a adopción dos seguintes acordos: a) A declaración de lesividade dos actos do Concello. b) A concertación das operacións de crédito que teñan unha contía acumulada, dentro de cada exercicio económico, que exceda do 10% dos recursos ordinarios do orzamento -excepto as de Tesouraría, que lle corresponderán cando o importe acumulado das operacións vivas en cada momento supere o 15% dos ingresos correntes que se liquidaron no exercicio anterior- todo isto de conformidade co disposto no Texto refundido da Lei reguladora das Facendas Locais. c) As contratacións e concesións de toda clase cando o seu importe supere o 10% dos recursos ordinarios do orzamento e, en calquera caso, os 6 millóns de euros, así como os contratos e concesións plurianuais cando a súa duración sexa superior a catro anos e os plurianuais de menor duración cando o importe acumulado de todas as súas anualidades supere a porcentaxe que se indica, referido aos recursos ordinarios do orzamento do primeiro exercicio e, en todo caso, cando sexa superior á contía que se sinala nesta letra. d) A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. Segundo.-As delegacións que se acordaron nos apartados anteriores suxeitaranse ao seguinte réxime xurídico: a) Os actos que o órgano delegado dite no exercicio das atribucións que se lle delegaron enténdense ditados polo órgano delegante, correspondendo a este, en consecuencia a resolución dos recursos de reposición que poidan interpoñerse. b) O exercicio das facultades por delegación deberá facerse constar nas resolucións que se diten, en conformidade co que dispón o artigo 14 da Lei 30/1992, de 26 de novembro. c) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. d) O Concello Pleno poderá revogar en calquera momento as delegacións que se efectúen seguindo as mesmas formalidades aplicadas para outorgalas. e) O Concello Pleno poderá avogar en calquera momento o coñecemento dun asunto determinado de acordo co que dispón o artigo 14 da Lei 30/1992, de 26 de novembro. Terceiro.- Este acordo adquire efectos desde o día seguinte ao da súa adopción e será publicada no Boletín Oficial da provincia da Coruña, en cumprimento do que dispón o artigo 44 do Real decreto 2568/1986, de 28 de novembro. Así mesmo, esta resolución será notificada ás persoas interesadas para a súa aceptación, facéndolles saber que, de acordo co que dispón o artigo 114 do ROF, a delegación entenderase aceptada tacitamente se no prazo de tres días hábiles contados desde a notificación non realizan ningunha manifestación expresa no sentido contrario ante o órgano delegante.” Culleredo, 4 de xullo de 2011. O ALCALDE Asdo: Julio Sacristán de Diego